hotchpotch/miracl-hf-unified huggingface dataset:
Klyyssinvaara
Klyyssinvaara (myös "Klyyššinvaara", "Klyššinvaara"; ) on entinen kylä Karjalan tasavallan Suojärven piirin Porajärven kunnassa Venäjällä. Se sijaitsi pienen lammen rannalla 50 kilometriä Porajärveltä luoteeseen.
1900-luvun alussa Klyyssinvaara lähikylineen muodosti Porajärven volostiin kuuluneen kyläkunnan. Vuonna 1905 kylässä oli koulu, 26 taloa ja 186 asukasta. 1920-luvulla perustettiin Petrovskin piiriin kuulunut Klyyssinvaaran kyläneuvosto. Vuonna 1933 sen seitsemässä kylässä oli yhteensä 706 asukasta, joista valtaosa oli karjalaisia. Klyyssinvaaran ohella kyläneuvostoon kuuluivat Himola, Lautavaara, Roikonniemi, Sianvaara, Uskali ja Vitsavaara. Klyyssinvaaran kylä ja sen lähellä sijainnut samanniminen metsätyöläisten asutus ovat autioituneet 1950-luvun jälkeen.
Karjalainen poliitikko Paavo Prokkonen oli kotoisin Klyyssinvaarasta.
Erik Granvik
Erik Alexander Granvik (15. huhtikuuta 1917 Teerijärvi – 24. toukokuuta 2013 Pietarsaari) oli suomalainen opettaja ja ruotsin kielellä kirjoittanut kirjailija.
Granvik toimi koulunjohtajana Teerijärvellä 1945–1963 ja yleisten aineiden opettajana Pietarsaaren ammattikoulussa 1963–1980.
Soutujärvi
Soutujärvi (myös "Soutajärvi", "Soutjärvi"; karj. "Soudarvi", ) on kylä Karjalan tasavallan Suojärven piirin Porajärven kunnassa Venäjällä. Se sijaitsee Soutujärven ja Sergozeron välisellä kannaksella 24 kilometriä Porajärven taajamasta itään. Kylässä on kolme vakituista asukasta (vuonna 2012).
Novgorodin Lapin Sellin pogostaan kuulunut yksitoistataloinen Soutujärven kylä mainitaan vuonna 1597. 1900-luvun alussa se kuului Porajärven volostin Porajärven kyläkuntaan. Vuonna 1905 kylässä oli koulu, 41 taloa ja 260 asukasta.
1920-luvulla perustettiin aluksi Karhumäen ja sittemmin Petrovskin piiriin kuulunut Soutujärven kyläneuvosto. Vuonna 1933 sen kahdeksassa kylässä oli yhteensä 707 asukasta, joista valtaosa oli karjalaisia ja loput suomalaisia. Myöhemmin Soutujärven kylä ja samanniminen asutus liitettiin Porajärven taajaman yhteyteen.
Soutujärven kautta kulkee Suojärven, Porajärven, Juustjärven ja Karhumäen välinen sorapäällysteinen maantie. Kylästä on linja-autoyhteys Porajärvelle ja Hirvaan kautta Petroskoihin. Vanhalla hautausmaalla on vuonna 1920 kaatuneiden puna-armeijalaisten hautapaikka.
Kyllikki Ilola
Kyllikki Lovisa Ilola (s. 16. toukokuuta 1917 Kuolemajärvi) on suomalainen toimistovirkailija ja runoilija.
Johan Järnefelt
Johan Järnefelt (s. 14. heinäkuuta 1929 Helsinki) on suomalainen lääkäri ja professori emeritus.
Järnefeltin isä oli tähtitieteen professori Gustaf Järnefelt ja äiti Irma Margareta Rosenkampff. Järnefelt avioitui 1955 Anna Christina Lilliestiernan kanssa.
Järnefelt tuli ylioppilaaksi Helsingin suomalaisesta normaalilyseosta 1947 ja valmistui lääketieteen lisensiaatiksi 1954. Lääketieteen ja kirurgian tohtoriksi hän väitteli 1955. 1960-luvun alussa Järnefelt työskenteli tutkijana Yhdysvalloissa, Tukholman yliopiston dosentti hänestä tuli 1961. Järnefelt oli Helsingin yliopiston lääketieteellisen kemian professori vuosina 1964–1992. Hän tutki muun muassa solukalvoihin sitoutuneiden hiilihydraattien rakennetta, merkitystä ja hajoamistuotteita sekä ionien kuljetusmekanismeja soluissa. Hän sai Oslon yliopiston jakaman Anders Jahren palkinnon lääketieteen tutkimuksesta vuonna 1966.
Ulla von Wendt
Ulla von Wendt (s. 4. toukokuuta 1917 Helsinki) on suomalainen kuvittaja ja ruotsin kielellä kirjoittanut lastenkirjailija.
Ulla von Wendt kuvitti Suomen Partiolaisten adventtikalenterit vuosina 1948–1949, 1951–1957 ja 1959–1964.
Timo Järvi
Timo Heikki Juhani Järvi (s. 1942) on suomalainen matemaatikko. Hän on ollut Turun yliopiston tietojenkäsittelyopin professori 1975 alkaen. Hän on tutkinut operaatioanalyysiä, optimointiteoriaa ja tietokantateorioita. Hän johti Turun tietotekniikan tutkimus- ja koulutuskeskusta TUCSia vuodesta 2002 ja jäi eläkkeelle 2005.
Hänen isänsä oli Osmo Järvi.
Matti Järvilehto
Matti Veikko Antero Järvilehto (s. 1945) on suomalainen fysiologi. Hän on ollut Oulun yliopiston eläinfysiologian professori vuodesta 1982. Hän on tutkinut näköaistissa tapahtuvaa tiedonvälitystä.
Ass Up!
Ass Up! on saksalaisyhtye Baracudan kappale. Sen julkaisi Suprime Records yhtyeen kolmantena singlenä 25. heinäkuuta 2005. Siitä julkaistiin myös EP iTunesissa 25. marraskuuta 2005. Kappaleelle on tehty myös musiikkivideo, joka julkaistiin videopalvelu YouTubessa 21. maaliskuuta 2009. "Ass Up" on Baracudan menestynein single, sillä se on yhtyeen toistaiseksi ainoa single, joka on päässyt vähintään yhden valtion listoilla viiden parhaan joukkoon.
Pentti Järvinen (professori)
Pentti Antero Järvinen (22. kesäkuuta 1923 Helsinki – 18. heinäkuuta 1988 Oulu) oli suomalainen gynekologi ja professori.
Järvisen vanhemmat olivat Kustaa Esaias Järvinen ja Ingrid Maria Koskinen ja puoliso vuodesta 1948 Marjatta Margit Elisabeth Sattuma. Järvinen tuli ylioppilaaksi Helsingin suomalaisesta lyseosta 1943 ja valmistui lääketieteen lisensiaatiksi 1949. Tohtoriksi Järvinen väitteli 1953, naisten- ja synnytystautien erikoislääkärin pätevyyden hän sai seuraavana vuonna ja naisten sädehoidon pätevyyden 1958. Järvinen oli Helsingin yliopiston dosentti ja toimi yliopiston naistentautien klinikan eri viroissa, Oulun yliopiston synnytys- ja naistentautien professori hän oli 1965–1988. Hän oli myös Oulun yliopiston lääketieteellisen tiedekunnan dekaani ja yliopiston vararehtori. Järvinen tutki ultraäänen käyttöä ja perinatologiaa. Lisäksi hän oli Suomen gynekologiyhdistyksen puheenjohtaja vuosina 1975–1977.
Super Sentai
Super Sentai (スーパー戦隊, "Sūpā Sentai") on nimitys japanilaiselle supersankarianimaatioiden sarjalle. Alkuperäisen sarjan loi mangaka Shotaro Ishinomori, joka loi myös "Kamen Riderin" ja Cyborg 009:n. Sarjoja on perinteisesti esitetty TV Asahi-kanavalla.
Simo Järvinen
Simo Veikko Osmo Järvinen (21. syyskuuta 1938 – 5. elokuuta 1997) oli suomalainen arkkitehti. Hän oli erityisesti yhdyskuntasuunnittelija, ja hänen merkittävimpiä töitään on hänen ja Eero Valjakan vuosina 1968–1973 suunnittelema Olarin asuntoalue Espoossa. Järvinen ja Valjakka saivat vuonna 1975 Olarinmäen kerrostaloalueen suunnittelusta rakennustaiteen ja yhdyskuntasuunnittelun valtionpalkinnon.
Where Is the Love
Where Is The Love on saksalaisyhtye Baracudan kappale. Sen julkaisi Suprime Music yhtyeen kuudentena singlenä 2. tammikuuta 2009. Kappale pääsi vain kotimaassaan listoille. Kappale on mukaelma Nightwishin kappaleesta ”Amaranth”.
Lootera
Lootera (suomeksi ”Ryöstäjä”) on vuonna 2013 ilmestynyt intialainen romanttinen draamaelokuva, jonka on ohjannut Vikramaditya Motwane. Se perustuu osittain O. Henryn novelliin ”The Last Leaf”. 1950-luvun Länsi-Bengaliin sijoittuvan elokuvan päärooleja näyttelevät Ranveer Singh ja Sonakshi Sinha. Elokuva keskittyy nuoren arkeologin Varunin ja kauniin nuoren naisen Pakhin suhteeseen.
"Lootera" sai ensi-iltansa 5. heinäkuuta 2013 ja sai välittömästi ylistystä kriitikoilta. Se esitettiin Suomessa Rakkautta ja anarkiaa -elokuvafestivaaleilla.
Elokuvan musiikin on säveltänyt Amit Trivedi ja sanoitukset kirjoittanut Amitabh Bhattacharya. Musiikki on sävelletty vanhan Bollywoodin tyyliin. Elokuvan taustamusiikin on väitetty olevan plagiaatti elokuvan "Sinä päivänä" taustamusiikista.
Kriitikoiden ylistyksestä huolimatta "Lootera" ei menestynyt erityisen hyvin kaupallisesti. Box Office India julisti sen flopiksi.
Lahjapalkkio
Lahjapalkkio oli Suomessa erityisen ansiomerkin saaneen virkamiehen kuoltua hänen leskelleen ja lapsilleen maksettava avustus, joka vastasi osaa kuolleen virkamiehen vuosipalkasta. Lahjapalkkiot lakkautettiin 1920-luvulla.
Vuonna 1830 perustettiin julistuksella kauan nuhteettomasti valtiota palvelleiden siviili- ja sotilasvirkamiesten palkitsemista varten erityinen ansiomerkki ritarimerkin tavoin rinnassa kannettavaksi. Tämä merkki annettiin viidentoista vuoden nuhteettoman palveluksen jälkeen ja siinä oli roomalainen numero XV. Aina viiden seuraavan nuhteettoman palvelusvuoden jälkeen merkki vaihdettiin uuteen merkkiin XX (20), XXV (25), XXX (30) ja niin edelleen.
Ansiomerkin saaneen virkamiehen kuoltua hänen leskellään ja turvattomilla lapsillaan oikeus saada valtion varoista lahjapalkkio ("gratifikatio"). Sen määrä vastasi virkamiehen useamman kuukauden sääntöpalkkaa ja riippui ansiomerkistä.
Asetuksella säännöksiä muutettiin vuonna 1860 siten, että ansiomerkki annettiin vasta 40 ja 50 vuoden nuhteettomasta palveluksesta. Oikeus lahjapalkkioon kuitenkin säilyi edelleen ja säilytettiin myös vuoden 1923 palkkauslaissa, mutta lakkautettiin vuoden 1926 heinäkuussa voimaan tulleella asetuksella.
Allen Americans
Allen Americans on yhdysvaltalainen jääkiekkoseura, joka on kotoisin Allenista Texasista. Se pelaa ECHL-liigaa.
Allen Americans toimii NHL-seura San Jose Sharksin ja AHL-seura Worcester Sharksin farmijoukkueena.
"(Tilanne 29. tammikuuta 2019)"
Arizona Sundogs
Arizona Sundogs on yhdysvaltalainen jääkiekkoseura, joka on kotoisin Prescott Valleysta Arizonasta. Se pelaa CHL-liigaa.
Arizona Sundogs toimii NHL-seura Phoenix Coyotesin ja AHL-seura Portland Piratesin farmijoukkueena.
Anssi Järvinen
Anssi Järvinen (s. 16. joulukuuta 1963 Helsinki) on suomalainen mainonnansuunnittelija. Hän on toiminut Hasan & Partnersin luovana johtajana 2009–2011 ja Mainostoimisto SEKin luovana johtajana 2011–2015. Markkinointitoimisto Supersonin luovaksi johtajaksi ja partneriksi hän siirtyi kesällä 2015.
Järvinen aloitti mainosuransa Unileverin omistamassa Lintaksessa, josta hän siirtyi Bates Oy -mainostoimistoon ja sitten Laudaturiin.
Vuonna 1993 Järvinen perusti Ilkka Pönkäsen kanssa LAB Advertising-mainostoimiston, joka panosti tietokantamarkkinointiin. Toimisto kasvoi lähes 40 työntekijän kokoiseksi ja myytiin yhdysvaltalaiselle Leo Burnett-ketjulle vuonna 1999.
Jätettyään Leo Burnettin vuonna 2003 vähän ennen toimiston fuusioitumista mainostoimisto Skandaalin kanssa. Järvinen auttoi toimittaja Pirjo Kauppista kirjoittamaan kirjan vammautumisensa jälkeisestä elämästä ("Elämän polte", Otava 2003).
Järvinen kutsuttiin seuraavaksi Hasan & Partnersin suunnittelujohtajaksi ja nimitettiin myöhemmin luovaksi johtajaksi. Kesällä 2011 hän siirtyi SEK & Greyn luovaksi johtajaksi, mutta irtisanoutui keväällä 2015.
Anssi Järvisen palkittuja mainoskonsepteja ovat muun muassa eQ Pankin "Toinen Pankki", Keltaisten sivujen "Jos et sitä täältä löydä, niin et mistään", Ilta-Sanomien "Näinhän sen olisi aina pitänyt olla", Ilmarisen "Isona meistä kaikista tulee eläkeläisiä", Vichyn "Suomen vahvin vesi", Pommacin "Aamuksi töihin", HIFK:n stadilaisuus ja Aku Ankan konseptit.
Vuonna 2005 Järvinen palkittiin hopea-Effiellä Scandic-hotelliketjun kampanjasta ja vuonna 2009 kahdella Hopeahuipulla Veikkaaja-lehden mainonnasta. Ilta-Sanomille tehty mainonta palkittiin hopealla ja pronssilla Moskovan Golden Drum -kilpailussa. Hartwallin Jaffa toi hopeaa ja Vichy Novelle kultaa Vuoden huipuissa 2012.
Anssi Järvinen on Julkisen sanan neuvoston yleisöjäsen kaudella 2014–2016. Anssi Järvinen nimitettiin JSN:n III varapuheenjohtajaksi vuodeksi 2016. . Hänen vuoden 2015 huhtikuusta lähtien kirjoittamansa "Anzion mukaan" -Image-bloginsa ovat olleet kuultavissa myös Business FM -radiokanavalta viikottain maaliskuusta 2017.
Anssi Järvinen avioitui poliitikko ja viestintäkonsultti Sallamaari Muhosen kanssa kesäkuussa 2016.
Brampton Beast
Brampton Beast on kanadalainen jääkiekkoseura, joka on kotoisin Bramptonista Ontariosta. Se pelaa ECHL-liigaa. Brampton Beast toimii NHL-seura Ottawa Senatorsin ja AHL-seura Belleville Senatorsin farmijoukkueena.
"(Tilanne 19. tammikuuta 2019)"
Vaihe (täsmennyssivu)
Vaihe voi tarkoittaa seuraavia asioita:
Denver Cutthroats
Denver Cutthroats oli yhdysvaltalainen jääkiekkoseura, joka oli kotoisin Denveristä Coloradosta. Se pelasi kaksi kautta CHL-liigaa. Liigan kaaduttua myös seuran toiminta lakkasi. Denver Cutthroats toimi NHL-seura Colorado Avalanchen ja AHL-seura Lake Erie Monstersin farmijoukkueena.
Kansas City Mavericks
Kansas City Mavericks on yhdysvaltalainen jääkiekkoseura, joka on kotoisin Independencestä Missourista. Se pelaa ECHL-liigaa. Missouri Mavericks toimii AHL-seura Chicago Wolvesin farmijoukkueena. Suomalaisista Erno Suomalainen on edustanut seuraa.
"(Tilanne 5. joulukuuta 2018)"
Quad City Storm
Quad City Mallards on yhdysvaltalainen jääkiekkoseura, joka on kotoisin Molinesta Illinoisista. Se pelaa SPHL-liigaa.
"(Tilanne 14. marraskuuta 2018)"
Rapid City Rush
Rapid City Rush on yhdysvaltalainen jääkiekkoseura, joka on kotoisin Rapid Citystä Etelä-Dakotasta. Se pelaa ECHL-liigaa. Suomalaisista Mike Vaskivuo on edustanut seuraa.
"(Tilanne 1. helmikuuta 2019)"
Liga ASOBAL
Liga ASOBAL on Espanjan korkein sarjataso käsipallossa. Liiga perustettiin alun pitäen nimellä División de Honor vuonna 1958 ja nykyiselleen nimi vaihtui käyttöön vuonna 1990. Liigassa pelaa 16 seuraa, joista jokainen kohtaa toisensa kauden aikana kerran kotona sekä vieraissa. Jokaiselle joukkueelle kertyy siis 30 sarjaottelua kauden aikana. Liigamestari pääsee seuraavan kauden Euroopan mestarien liigaan.
Liigan menestynein seura on FC Barcelona 23 mestaruudella.
Syndicat National de l’Édition Phonographique
Syndicat National de l’Édition Phonographique (SNEP) on toimialakohtainen organisaatio, joka suojelee Ranskan musiikkiteollisuutta. SNEP perustettiin vuonna 1922 ja sillä on 48 jäsenyritystä.
SNEP:n vastuullisuuteen kuuluu kerätä ja jakaa maksuja lähetyksiin ja esityksiin, estää tekijänoikeusloukkauksia (esimerkiksi musiikkipiratismia) sekä palkita hopea-, kulta-, platina- sekä timanttirajan saavuttaneita nauhoituksia ja videoita. SNEP myös kokoaa listoja Ranskan parhaiten myyneestä musiikista kuten singleistä ja albumeista.
Federazione Industria Musicale Italiana
Federazione Industria Musicale Italiana (FIMI) on kattojärjestö, joka pitää kirjaa kaikesta musiikki- ja levyteollisuudesta Italiassa. Se perustettiin vuonna 1992, kun merkittävät levy-yhtiöt jättivät aiemman organisaation, "Associazione Fonografici Italianin" (AFI). Seuraavien vuosien aikana suuri osa italialaisista, AFI:n jättäneistä levy-yhtiöistä liittyi uuteen organisaatioon. Vuonna 2011 FIMI edusti 2 500 yrityksen toimintaa musiikkiteollisuudessa.
FIMI on International Federation of the Phonographic Industryn sekä Italian työnantajaliiton, Confindustrian jäsen. Sen päätarkoituksena on suojella Italian musiikkiteollisuutta.
Maaliskuusta 1995 lähtien "Federazione Industria Musicale Italiana" on julkistanut Italian virallisia albumilistoja. Tammikuussa 1997 FIMIstä myös Italian virallisten singlelistojen julkaisija. CD-singlemyynnin vähenemisen seurauksena FIMI korvasi sen fyysisen singlelistan digitaalisten latausten listalla, joka perustettiin 1. tammikuuta 2008 ja se pohjautuu laillisiin internet- ja mobiililatauksiin.
Heinäkuussa 2011 Enzo Mazza julistettiin puheenjohtajaksi.
Maksarousku
Maksarousku ("Lactarius badiosanguineus") on rouskujen sukuun kuuluva sienilaji. Se on hyvä ruokasieni.
Lakin muoto on nuorena kupera ja vanhemmiten suppilomainen. Väriltään se on tumman ruskea, mikä muistuttaa raa'an maksan väriä. Sen pinta on tahmea.
Maksarouskua esiintyy yleisesti lehtometsissä.
Raphaël Bussières
Raphaël Bussières (s. 5 marraskuuta 1993) on kanadalainen jääkiekkoilija.
Baie-Comeau Drakkarissa juniorikiekkoa pelannut Bussières varattiin vuoden toisella kierroksella, 46. pelaajana. Hän on Minnesota Wildin varaus. Vuosina 2013–2016 hän on pelannut pääasiassa AHL-liigaa Iowa Wildin riveissä vasemman ja oikean laitahyökkääjän paikalla.
Eetu Soppela
Eetu Soppela (s. 3. kesäkuuta 1995) on suomalainen jalkapalloilija, pelipaikaltaan keskikenttäpelaaja. Hän edustaa Rovaniemen Palloseuran A-junioreita.
Soppela pelasi kaudella 2013 RoPS:ssa neljä Veikkausliigan ottelua.
William Christie (tähtitieteilijä)
Sir William Henry Mahoney Christie (1. lokakuuta 1845 – 22. tammikuuta 1922) oli brittiläinen tähtitieteilijä.
William Christien isä oli Samuel Hunter Christie. Hän kävi koulua King’s College Schoolissa ja opiskeli sen jälkeen King’s College Londonissa sekä myöhemmin Cambridgen yliopiston Trinity Collegessa. Hänestä tuli yliopiston neljäs wrangler vuonna 1868, ja seuraavana vuonna hänet nimitettiin Trinity Collegeen opetusvirkaan.
Christie toimi vuosina 1870–1881 Greenwichin kunin­kaalli­sessa observatoriossa yliassistenttina. Vuonna 1881 hänet nimitettiin George Airyn seuraajaksi kuninkaalliseksi tähti­tieteilijäksi (Astronomer Royal), ja hän toimi virassa vuoteen 1910 saakka. Vuonna 1881 hänet valittiin myös Royal Societyn jäseneksi ja vuosina 1888–1890 hän toimi Royal Astronomical Societyn puheenjohtajana.
Christie teki tähti­tieteellisiä tutkimus­matkoja Japaniin vuonna 1896, Intiaan vuonna 1898, Portugaliin vuonna 1900 ja Tunisiaan vuonna 1905. Hän siirtyi 65 vuoden iässä vuonna 1910 eläkkeelle, ensimmäisenä Astronomer Royalina. Kaikki viran aikaisemmat haltijat olivat jatkaneet virassa kuolemaansa saakka lukuun ottamatta 81-vuotiaana eronnutta Airyä ja tervey­delli­sistä syistä eronnutta John Pondia. Christie kuoli vuonna 1922 merellä lähellä Gibraltaria, ja hänet haudattiin mereen.
Christien puoliso oli vuodesta 1881 Sir Alfred Hickmanin (1830–1910) tytär Mary Violette.
Lauri Rintala
Taisto Lauri Rintala (s. 4. joulukuuta 1916 Rauman maalaiskunta) on suomalainen kirjailija joka on käyttänyt kirjailijanimeä Lassi Tara.
Rintala julkaisi humoristisen romaanin "Manun paita muuttaa maalle" jonka tapahtumat sijoittuivat Lehtikujan lomakotiin.
Nimimerkillä "Lassi Tara":
Valtakirja (virkaan)
Valtakirja () oli Suomessa valtion tai kirkon virkaan nimitettävälle henkilölle annettu nimityskirja, jolla hän sai oikeuden toimia viranhaltijana.
Vuoden 1926 laissa valtion viroista ja toimista säädettiin, että henkilölle, joka nimitetään valtion virkaan tai toimeen, "annetaan nimittämiskirjana avoin kirje, valtakirja tai toimikirja". Useimmille peruspalkkaisille viranhaltijoille annettiin valtakirja, ja tuomariksi nimitetylle annettiin aina valtakirja.
Suomen evankelis-luterilaisen kirkon kirkkojärjestyksen mukaan vuodelta 1991 tuomiokapituli antoi papille valtakirjan virkaan. Nykyään nimittämiskirjaa kutsutaan viranhoitomääräykseksi.
Legenda jo eläessään (kirjasarja)
Legenda jo eläessään on WSOY:n 1970-luvulla julkaisema sarja suomalaisten henkilöiden elämäkertoja. Sarjan kirjat olivat melko lyhyitä ja populaarilla tyylillä kirjoitettuja. Jokaisen kirjan nimi oli aina muotoa "[henkilön nimi] – legenda jo eläessään". Aiheina olleet henkilöt olivat jo kuolleita, poikkeuksina A. F. Airo, Tahko Pihkala, arkkipiispa Paavali, Armi Ratia ja Pentti Saarikoski. Joistakin sarjan osista on otettu vielä 2000-luvulla uusia painoksia.
Sarjassa ilmestyivät seuraavien henkilöiden elämäkerrat:
Helge Miettunen
Helge Leonard Miettunen (9. syyskuuta 1916 Vaasa – 21. kesäkuuta 1986 Espoo) oli suomalainen filosofian tohtori, Yleisradion suunnittelupäällikkö, kirjailija ja kansanedustaja.
Miettusen vanhemmat olivat maalarimestari Johan Leonard Miettunen ja Adolfina Lesell. Hän pääsi ylioppilaaksi 1935 ja valmistui filosofian kandidaatiksi 1939, maisteriksi 1940 sekä lisensiaatiksi ja tohtoriksi 1949. Miettusen väitöskirja "Johdatus elokuvan estetiikkaan" oli ensimmäinen elokuva-aiheinen väitös Suomessa.
Miettunen toimi Kuopion kansalaisopiston johtajana 1948–1954, Kansanvalistusseuran elokuvatoiminnan hoitajana 1952–1954 ja Kansanvalistusseuran toiminnanjohtajana 1954–1957. Hän oli Yleisradion palveluksessa suomalaisen ohjelmajohtajan apulaisena ja varamiehenä 1957–1964, suomenkielisen ohjelmatoiminnan apulaisjohtajana 1964–1970 sekä suunnittelupäällikkönä 1970–1977. Hän opetti Helsingin suomalaisessa työväenopistossa 1947–1948 ja 1951–1961 sekä oli Kino-lehden päätoimittajana 1958–1964 ja Oy Tesvision va. toimitusjohtajana 1964.
Miettunen oli Tampereen yliopistossa lehdistö- ja tiedotusopin dosenttina 1964–1971 ja tiedotusopin vt. professorina 1969–1971. Hän toimi vuodesta 1974 Helsingin yliopiston tiedotusopin dosenttina.
Miettunen oli Suomen Kansanpuolueen kansanedustajana 1951–1958 edustaen Kuopion läänin läntistä vaalipiiriä. Hän oli Suomen elokuvakerhojen liiton puheenjohtajana ja kuului jäsenenä muun muassa Yleisradion ohjelmaneuvostoon, Valtion elokuvalautakuntaan, Suomen Unesco-toimikuntaan ja Suomen YK-valtuuskuntaan.
Miettunen toimi kamera-assistenttina vuonna 1937 valmistuneissa elokuvissa "Ja alla oli tulinen järvi" ja "Miehen kylkiluu" sekä leikkaajana vuonna 1945 valmistuneessa elokuvassa "Rakkautensa uhri". Hän kirjoitti myös "Sivistynyt kurjuus"-nimisen romaanin.
Helge Miettunen oli naimisissa 1940–1944 Terttu Heilimä Järvilehdon kanssa ja vuodesta 1956 Marjatta Kekäläisen kanssa.
Vide Strandvik
Vide Ingemar Strandvik (15. syyskuuta 1916 Loviisa – 27. tammikuuta 2010 Helsinki) oli suomalainen ruotsin kielellä kirjoittanut runoilija.
Teijo Havu
Johan Teijo Havu (s. 19. elokuuta 1916 Turku) on suomalainen kääntäjä.
Teijo Havun vanhemmat olivat Turun hovioikeuden varapresidentti Johan Viktor Falck, vuodesta 1906 Havu (1862–1949) ja Sigrid Alma Johanna Blomström. Hänen vanhempi sisarensa oli kirjallisuuskriitikko Toini Havu.
Teijo Havu oli naimisissa Sirkka Annikki Säynäjoen (s. 1910) kanssa.
Vuoden jääpalloilija
Vuoden jääpalloilija on Suomen jääpalloliiton vuosittain jakama tunnustus ansioituneelle suomalaiselle miesjääpalloilijalle. Suomen Palloliitto vastasi tunnustuksen jaosta vuoteen 1971 asti ennen itsenäisen kansallisen jääpallon lajiliiton perustamista.
Pikkumarunakana
Pikkumarunakana ("Centrocercus minimus") on aitokanoihin kuuluva erittäin uhanalainen lintulaji. Sitä tavataan endeemisenä Yhdysvalloista.
Pikkumarunakanakoiras voi kasvaa 44–51 cm pitkäksi ja naaras on pienikokoisempi ja voi kasvaa 32–38 cm pitkäksi. Koiras on yleisväritykseltään harmahtavan ruskean kirjava. Kurkku on musta ja rinta on valkoinen ja vatsa musta. Pyrstön höyhenet ovat jäykät ja koiras pystyy levittämään pyrstönsä viuhkamaiseksi. Naaraat ovat väritykseltään kauttaaltaan ruskeita ja nuoret linnut muistuttavat ulkonäöltään naaraita. Pikkumarunakana on ulkonäöltään hyvin samankaltainen kooltaan suuremman marunakanan ("Centrocercus urophasianus") kanssa.
Pikkumarunakanaa tavataan pieneltä alueelta Coloradon ja Utahin osavaltioista. Lajin elinympäristöä ovat marunoja kasvavat alueet ja niityt. Laji liikkuu tyypillisesti pieninä ryhminä. Aikuisten marunakanojen ravinto koostuu kasvien osista erityisesti marunojen lehdistä. Poikaset ja nuoret linnut tarvitsevat hyönteisravintoa. Pikkumarunakanan lisääntymiskausi ulottuu huhtikuulta kesäkuulle. Koiraat esittävät ryhmissä soitimellaan viuhkamaisia pyrstöjään ja pörhistelevät rinnan valkoisia höyheniään. Yleensä ryhmistä vain yksi tai kaksi koirasta pääsevät parittelemaan naaraiden kanssa. Naaras rakentaa pesän ruohikon ja marunapensaikkojen suojiin ja munii 6–9 munaa.
Pikkumarunakanakannan kooksi arvioidaan noin 2 500 yksilöä. Kantaa uhkaa elinympäristön häviäminen ja pirstaloituminen teiden ja asuntojen rakentamisen takia ja karjan laiduntamisen vuoksi. Myös Länsi-Niilin virus pikkumarunakanan elinalueilla on uhka.
Juhani Rekola
Juhani Rekola (1. elokuuta 1916 Helsinki – 13. helmikuuta 1986) oli suomalainen teologian tohtori, pappi ja esseisti.
Hän oli Eräjärven kirkkoherran rovasti Erkki Julius Valentin Gummeruksen ja Siiri Saima Gummeruksen (o.s. Vennström) kasvattipoika.
Rekola toimi Tukholman suomalaisen seurakunnan kappalaisena. Hän teki myös vapaaehtoista alkoholisti- ja vankilatyötä. Rekola liikkui erityisesti Tukholmaan kulkeutuneiden suomalaisten alkoholistien ns. Slussenin sissien keskuudessa ja hänen kokemuksensa vaikuttivat myös hänen kirjoittamiinsa esseisiin.
Rekola käsitteli esseissään erityisesti uskon vaikutusta kirjallisuudessa, kuvataiteissa ja elokuvassa. Hän sai 1977 Suomen kirkon kirjallisuuspalkinnon.
Kaj Hagman
Kaj Vilhelm Hagman (29. heinäkuuta 1916 Vaasa – 16. syyskuuta 2003 Vaasa) oli suomenruotsalainen toimittaja ja kirjailija. Hän käytti myös nimimerkkejä "K.H." ja "Keeper". Hän oli koulutukseltaan opettaja.
Hagman oli toimittajana Vasabladet-lehdessä 1937–1979 ja hän toimi myös kulttuuriaikakauslehti Horisontin toimitussihteerinä ja toimittajana 1954–1979. Kaj Hagmanin isä oli toimittaja Einar Hagman.
Ruusuhapero
Ruusuhapero ("Russula roseipes") on haperoiden sukuun kuuluva sienilaji. Se sopii syötäväksi.
Lakki on väriltään vaaleanpunainen, oranssi tai punainen. Myös jalka on punertava. Lakin pinta on tahmea ja sen reuna on vanhemmiten uurteinen. Heltat ovat kellertäviä.
Ruusuhaperoa esiintyy yleisesti mäntymetsissä, puistoissa ja teiden varsilla.
Sanna Stellan
Sanna Stellan (ent. Lehtonen, s. 19. lokakuuta 1974 Karvia) on suomalainen näyttelijä, kirjailija ja televisiojuontaja.
Pohjois-Satakunnan Karviasta kotoisin oleva Stellan on tullut tunnetuksi muun muassa Nelosella vuonna 2005 esitetystä Assari-sarjasta sekä myöhemmin Yleisradion Strada- ja Naurun tasapaino-ohjelmien juontajana. Stradan toimittajana Stellan oli vuosina 2009–2012. Hän on myös esiintynyt muun muassa Ylen Kerran viikossa -televisiosarjassa sekä kahdessa pitkässä elokuvassa.
1990-luvulla Stellan opiskeli näyttelemistä Isossa-Britanniassa, jossa hän asui 11 vuoden ajan. Britannian lisäksi Stellan on esiintynyt muun muassa Norjan kansallisteatterissa sekä Suomessa Teatteri Takomossa ja Aleksanterin teatterissa.
Stellan on kirjoittanut kolme elämänhallintaopasta yhdessä elämäntapavalmentaja Katri Mannisen kanssa. Yksi hänen novellinsa on julkaistu vuonna 2011 ilmestyneessä "Nauravia naisia – 30 kertomusta keskeltä elämää" -antologiassa.
Arvo Paasivuori
Arvo Kullervo Paasivuori (vuoteen 1906 Hälleberg; 4. huhtikuuta 1905 Helsinki – 30. toukokuuta 1987 Helsinki) oli suomalainen sosiaalidemokraattinen poliitikko, joka toimi vuosina 1949–1966 Valtion elokuvatarkastamon puheenjohtajana.
Arvo Paasivuoren isä oli merkittävä sosiaalidemokraattinen poliitikko Matti Paasivuori. Arvo kirjoitti ylioppilaaksi 1925 ja valmistui filosofian kandidaatiksi 1939. Hän työskenteli Helsingin kaupungin kunnalliskodin konttoristina 1934–1940, kunnalliskodin ja kaupungin työlaitoksen apulaisjohtajana 1940–1951 sekä kaupungin vanhustenhuoltolaitoksen johtajana 1952–1972. Hän oli myös yhden kauden SDP:n kansanedustajana Uudenmaan läänin vaalipiiristä 1945–1948. Elokuvatarkastamon johtamisen ohella Paasivuori kuului Valtion elokuvalautakuntaan ja kirjallisuuslautakuntaan. Lisäksi hän oli Helsingin kaupunginvaltuuston jäsen.
Arvo Paasivuoren vaimo oli vuodesta 1934 Tyyne Paasivuori (o.s. Kallio), joka toimi myöhemmin myös kansanedustajana.
Inga Kaukola
Inga Maria Kaukola (s. 9. heinäkuuta 1916 Isokyrö) on suomalainen runoilija.
Carl Kavaleff
Carl Kavaleff (2. heinäkuuta 1916 Helsinki – 1997) oli suomalainen opettaja ja ruotsin kielellä kirjoittanut kirjailija.
Oliivihapero
Oliivihapero ("Russula olivina") on haperoiden sukuun kuuluva sienilaji.
Lakki on nuorena kupera, vanhemmiten se laakenee. Vanhemmilla sienillä on keskellä kuoppa ja niiden reuna on uurteinen. Lakin värisävyjä ovat oliivinvihreän sävyt. Malto on valkoista.
Heltat ovat keltaisia, kuten myös itiöpöly.
Oliivihaperoa esiintyy kosteissa olosuhteissa, kuten kosteissa kuusimetsissä ja lettokorvissa.
Gunnar Nylund
Gunnar Isak Georg Nylund (2. kesäkuuta 1916 Uusikaarlepyy – 21. helmikuuta 2002 Vaasa) oli suomalainen opettaja ja ruotsin kielellä kirjoittanut kirjailija.
Nylund valmistui 1944 kansakoulunopettajaksi Uudenkaarlepyyn opettajaseminaarista. Hän toimi opettajana aluksi Kruunupyyssä ja Loviisassa sekä sen jälkeen vuodesta 1945 Vaasan Vetokannaksen ruotsinkielisessä kansakoulussa.
Itsenäisyyden palatsi
Itsenäisyyden palatsi (, ) on Valko-Venäjän pääkaupunki Minskissä sijaitseva, lokakuun 24.-25. päivinä 2013 käyttöön otettu kongressikeskus ja valtiollisten seremonioiden tapahtumapaikka. Rakennus sijaitsee kaupungin länsiosista keskustaan johtavan Prospekt Pobeditelei (suom. Voiton valtatie) varrella.
Joissain lähteissä rakennusta on luonnehdittu myös Valko-Venäjän presidentin uudeksi asunnoksi. Tämän presidentti Lukašenka on aiemmin julkisesti kiistänyt. Rakennuksen seinään kirjattu palatsin täydellinen nimi antaa kuitenkin ymmärtää kyseessä olevan presidentin virka-asunto ().
Itsenäisyyden palatsin edustalla on vuonna 1988 avattu kansallisen näyttelykeskus BelEkspon rakennus. Tämän edessä, kahden suurkadun risteyksessä sijaitsee heinäkuussa 2013 avattu, arkkitehti Anna Aksenovan johdolla suunniteltu Valko-Venäjän lipulle omistettu aukio korkeine lipputankoineen.
Kaiju Sareva
Kaiju Anni Sareva (s. 1. kesäkuuta 1916 Koski Hl) on suomalainen lastenkirjailija.
Juhani Valli
Juhani Valli (s. 1954 Rovaniemi) on suomalainen eräkirjailija.
Valli on asunut Rovaniemen ohella Kemijärvellä, Oulussa ja Skövdessä. Hän on koulutukseltaan ylioppilasmerkonomi. Valli, joka käyttää myös nimimerkkiä "Nuro II", on kirjoittanut kaunokirjallisten teosten ohella tekstejä muun muassa Lapin Kansa -lehteen, blogeja sekä erätarinoita Eränkävijä-vuosikirjaan ja Metsästys ja Kalastus -lehteen aina vuodesta 1992. Hänen esikoisteoksensa "Juuret kairassa" ilmestyi 2007 Otavan julkaisemana. Vuoteen 2013 mennessä julkaistuissa kolmessa teoksessa on yhteensä 62 eränovellia.
Hellevi Kauhanen
Hellevi Elisabeth Kauhanen (s. 2. tammikuuta 1916 Viipuri) on suomalainen lastenkirjailija.
Joel Lehtinen
Joel Lehtinen (s. 16. marraskuuta 1991 Helsinki) on suomalainen jääkiekkoilija, joka pelaa Mestis-joukkue Kiekko-Vantaassa. Hän on pelipaikaltaan vasen laitahyökkääjä.
Lehtinen on Oulunkylän Kiekko-Kerhon kasvatti. Hän pelasi junioriuransa suurimmaksi osaksi Kiekko-Vantaassa, mutta edusti myös East Hockey Clubin C-nuoria kaudella 2007–2008 ja Jokereiden A-nuoria kaudella 2009–2010. Lehtinen oli kaudella 2008–2009 Kiekko-Vantaassa koko B-nuorten I-divisioonan paras syöttäjä sekä toiseksi paras pistemies HC Nokian Heikki Hällin kanssa tehoilla 22+36=58. Hän voitti kauden päätteeksi B-nuorten I-divisioonan pronssia.
Kaudella 2010–2011 Lehtinen sijoittui tehoilla 26+15=41 A-nuorten I-divisioonan maalipörssissä toiseksi Jokipoikien Jesse Jormanaisen kanssa ja sijoittui pistepörssissä viidenneksi. Hän oli kauden päätteeksi nostamassa Kiekko-Vantaata I-divisioonasta A-nuorten SM-liigaan. Lehtinen pelasi kauden aikana myös Kiekko-Vantaan Mestis-joukkueessa neljä runkosarja- ja kolme playoff-ottelua jääden niissä ilman tehopisteitä. Kesäkuussa 2011 hän teki vuoden mittaisen jatkosopimuksen joukkueen kanssa.
Kaudesta 2011–2012 Lehtinen pelasi noin puolet Kiekko-Vantaan Mestis-joukkueessa ja toiset puolet joukkueen A-nuorissa. Hänen tulokaskautensa Mestiksessä toi 23 runkosarjaottelussa tehot 1+2=3. Lehtinen oli Kiekko-Vantaan A-nuorten paras maalintekijä ja toiseksi paras pistemies Juho Perttilän jälkeen tehoilla 16+13=29. Myös hänen teholukemansa +9 oli joukkueen paras. Kausi 2012–2013 oli Lehtiselle ensimmäinen kokonainen Mestiksessä, joka toi hänelle 42 runkosarjaottelussa tehot 7+14=21 sekä viidessä karsintasarjan ottelussa tehot 1+1=2. Hän pelasi kauden aikana myös kaksi Suomi-sarjaottelua Bewe TuusKin paidassa.
Lehtinen siirtyi kaudeksi 2013–2014 vuoden mittaisella sopimuksella HC Keski-Uudenmaan riveihin. Lokakuussa 2013 hän siirtyi lähtökohtaisesti yhden ottelun mittaiselle lainalle SM-liigajoukkue Helsingin IFK:hon. Lehtinen teki liigadebyyttinsä näin ollen 25. lokakuuta 2013 Hämeenlinnan Pallokerhoa vastaan. Kaikkiaan hän vietti kauden aikana lainalla HIFK:ssa seitsemän ottelua. Lehtinen pelasi myös kaksi ottelua lainalla Bewe TuusKissa. Siirtotakarajalla, helmikuussa 2014 hän siirtyi loppukaudeksi Mikkelin Jukureihin vaihdossa Jesse Juntheikkiin. Lehtinen voitti kauden päätteeksi Mestis-hopeaa.
Kaudeksi 2014–2015 Lehtinen siirtyi vuoden mittaisella sopimuksella jatkamaan uraansa Bewe TuusKin Suomi-sarjajoukkueeseen. Hän pelasi alkukaudella myös Kiekko-Vantaassa, jonne Lehtinen teki lopulta loppukauden kattavan sopimuksen lokakuussa 2014. Kaudella 2015–2016 hän oli joukkueen paras pistemies ja syöttäjä tehoilla 14+18=32. Lehtinen pelasi kauden aikana myös yhden SM-liigaottelun lainalla HIFK:ssa. Kauden 2016–2017 päätteeksi hän voitti Kiekko-Vantaassa Mestis-hopeaa.
Lehtinen on pelannut myös Rullakiekon SM-liigaa Grankulla IFK:ssa.
Gunnar Levlin
Ernst Gunnar Levlin (31. tammikuuta 1916 Uusikaarlepyy – 24. helmikuuta 2008 Uusikaarlepyy) oli suomalainen kirkkoherra ja ruotsin kielellä kirjoittanut kirjailija.
Levlinin vanhemmat olivat maanviljelijä Johannes Levlin (1873–1954) ja Greta Sofia Mattson (1876–1953).
Levlin toimi kirkkoherrana Korppoossa ja Västanfjärdissä. Eläkkeelle jäätyään hän muutti takaisin Uuteenkaarlepyyhyn.
Levlin julkaisi kaksi runokokoelmaa "Syner på vägen" ja "Dikterna är fåglar".
Veikkausliigan kausi 2014
Veikkausliigan kausi 2014 oli Suomen jalkapallon pääsarjan Veikkausliigan 25. kausi. Liiga pelattiin edellisten kausien tapaan kolminkertaisena sarjana, jossa jokaisella joukkueella on 33 ottelua. Liigan viimeiseksi jäänyt joukkue putosi Ykköseen kaudelle 2015, ja Ykkösen voittaja nousi sen tilalle liigaan. Edellisellä kaudella Ykköseen putosi JJK ja tilalle nousi SJK.
Veikkausliigan voittaja on jalkapallon Suomen mestari kaudella 2014 ja pääsee edustamaan Suomea kauden 2015–2016 Mestarien liigan toiselle karsintakierrokselle. Liigan toiseksi ja kolmanneksi sijoittuneet joukkueet pääsevät puolestaan kaudella 2015–2016 Eurooppa-liigan karsintoihin yhdessä vuoden 2014 Suomen Cupin voittajan kanssa.
Taulukon tiedot Veikkausliiga.com
Kansalaisuus katso nimellä
Lähde veikkausliiga.com .
Tuloksissa on esitetty 6.4.-4.8. pelatut ottelut. KuPS pelasi kierroksilla 1-22 alla esitetyn lisäksi ottelut VPS-KuPS 3-0, KuPS-Honka 2-0, TPS-KuPS 1-1, KuPS-IFKM 1-3, KuPS-Jaro1-1, SJK-KuPS 0-0 ja MYPA-KuPS 5-3.
Ottelun IFK Mariehamn - VPS (13.4.) lopputulos (1-0) on sääntörikkomuksen vuoksi muutettu 0-3:ksi.
Tuloksissa on esitetty 9.8.-26.10. pelatut ottelut.
Ottelun HJK - RoPS (26.10.) lopputulos (0-3) on sääntörikkomuksen vuoksi muutettu 3-0:ksi.
Lähde Palloverkon ottelupöytäkirjat. Maaleja tehtiin yhteensä 511.
1) Roni Porokara teki maaleistaan 8 Hongalle ja yhden HJK:lle.
SPL:n ja Veikkausliigan palkitsemistilaisuus järjestettiin 30.10.2014, tilaisuudessa palkittiin mm. seuraavat:
- Maalivahti: Henrik Moisander, FC Lahti
- Puolustaja: Cedric Gogoua, SJK
- Keskikenttä: Robin Lod, HJK
- Hyökkääjä: Demba Savage, HJK
- Valmentaja: Mika Lehkosuo, HJK
Harmaapyrstökotinga
Harmaapyrstökotinga ("Snowornis subalaris") on kotingojen heimoon kuuluva varpuslintu.
Harmaapyrstökotingaa tavataan Kolumbiassa, Ecuadorissa ja Perussa. Lajia on kuvattu harvinaiseksi ja laikuttaisesti esiintyväksi. Sitä uhkaa elinympäristöjen tuhoutuminen, ja laji on luokiteltu silmälläpidettäväksi.
Aune Niskanen
Aune Sofia Niskanen, o. s. "Multala" (s. 28. helmikuuta 1916 Pyhäjärvi) on suomalainen pakinoitsija ja runoilija.
Niskanen pakinoi vuosina 1963–1983 Nivala-lehdessä viikoittain ajankohtaisista tapahtumista nimimerkillä "Kitupiikki". Pakinat on julkaistu myös kahtena kirjana.
Violettikotinga
Violettikotinga ("Xipholena punicea") on kotingojen heimoon kuuluva varpuslintu.
Violettikotingaa tavataan Boliviassa, Brasiliassa, Kolumbiassa, Ecuadorissa, Ranskan Guianassa, Guyanassa, Perussa, Surinamessa ja Venezuelassa. Lajia on kuvattu melko yleiseksi, mutta laikuttaisesti esiintyväksi. Sen kannankehitys on vakaa, ja laji on luokiteltu elinvoimaiseksi.
Valkopyrstökotinga
Valkopyrstökotinga ("Xipholena lamellipennis") on kotingojen heimoon kuuluva varpuslintu.
Valkopyrstökotingaa tavataan Brasiliassa. Sitä on kuvattu harvinaiseksi, ja lajia uhkaa elinympäristöjen tuhoutuminen. Se on luokiteltu silmälläpidettäväksi.
I Got You
I Got You on englantilaisen laulajan Leona Lewisin kappale, joka julkaistiin toisena singlenä 19. helmikuuta 2010 Lewisin toiselta studioalbumilta "Echo". Laulu sai kriitikoilta vaihtelevaa palautetta. Lewisin laulusuoristusta kiiteltiin, mutta siitä löydettiin yhtäläisyyksiä hänen aiempiin kappaleisiinsa.
"I Got You" ei onnistunut saamaan samanlaista suosiota kuin Lewisin aiemmat singlejulkaisut. Ison-Britannian singlelistalla kappaleen korkein sijoitus oli 14. Singlen musiikkivideon ohjasi Dave Meyers, ja se kuvattiin Californiassa.
Iltamakasiini
Iltamakasiini on viihde- ja lifestyle-media, joka aloitti tammikuussa 2013 verkkolehtenä ja laajeni tabloid-julkaisuksi.
Sen perusti seitsemän vuotta Iltalehdessä toiminut julkkistoimittaja Jari Kupiainen ja hänen yrityksensä Starvista Oy. Vuosina 2010–2012 Kupiainen toimi MTV3:n verkkoviihteen vastaavana tuottajana ja aiemmin hän työskenteli Seura- ja Hymy-lehdissä. Kupiainen toimi Iltamakasiinin päätoimittajana huhtikuuhun 2018 saakka.
Iltamakasiinin julkaisuoikeudet siirtyivät Keskisuomalainen konsernille Starvista Oy:ltä tammikuussa 2015. Konserniin kuuluva Etelä-Suomen Media alkoi julkaista Iltamakasiini.fi-viihdesivustoa. Sivuston konseptia ja sisältöä kehitetään ja laajennetaan asteittain. Iltamakasiinin uutena päätoimittajana aloitti huhtikuussa 2018 Toni Tervo.
Valkosiipikotinga
Valkosiipikotinga ("Xipholena atropurpurea") on kotingojen heimoon kuuluva varpuslintu.
Valkosiipikotingaa tavataan Brasilian itäosissa. Laji on luokiteltu vaarantuneeksi, koska sen levinneisyysalue on pieni ja sirpaloitunut, ja koska sen elinympäristöt ovat tuhoutumassa.
Valkosiipikotinga elää pääasiassa luonnontilaisissa metsissä alangoilla ja esivuoristoissa 900 metriin asti. Se käyttää ravinnokseen hedelmiä ja hyönteisiä. Lajin pesintöjä on todettu loka- ja marraskuussa.
Paavo Jääskeläinen
Paavo Mikko Pellervo Jääskeläinen (19. tammikuuta 1931 Kitee – 15. helmikuuta 2015 Espoo) oli suomalainen tekniikan tutkija. Hän oli Teknillisen korkeakoulun sovelletun elektroniikan professori vuodesta 1967. Hänen tutkimuksensa kohdistuivat näyttöjärjestelmiin ja elektroniikkainstrumentointiin.
Valkokotinga
Valkokotinga ("Carpodectes hopkei") on kotingojen heimoon kuuluva varpuslintu.
Valkokotingaa tavataan Kolumbiassa, Ecuadorissa ja Panamassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.
Veikko Jääskeläinen
Veikko Sakari Jääskeläinen (s. 1. joulukuuta 1931 Kitee) on suomalainen taloustieteilijä ja Helsingin kauppakorkeakoulun kansainvälisen yritysrahoituksen professori (emeritus). Hän on ollut Helsingin kauppakorkeakoulun liiketaloustieteen professori, Valmet Oy:n talousjohtaja ja Helsingin kauppakorkeakoulun kansainvälisen keskuksen johtaja. Kansainvälisen yritysrahoituksen professori hän oli vuodesta 1986 ja rehtori vuodesta 1992. Hän tutki budjetointia, strategista suunnittelua ja kansainvälistä rahoitusta. Hän on ollut Suomalaisen Tiedeakatemian jäsen vuodesta 1974.
Jääskeläinen kirjoitti ylioppilaaksi Joensuun lyseosta 1951 ja valmistui Kauppakorkeakoulusta ekonomiksi 1955 ja kauppatieteiden kandidaatiksi 1956. Vuosiksi 1956–1959 hän muutti Yhdysvaltoihin opiskelemaan Yalen yliopiston, jossa hän suoritti Master of Arts -tutkinnon 1959. Suomessa hän valmistui kauppatieteiden lisensiaatiksi 1965 ja väitteli Kauppakorkeakoulussa kauppatieteiden tohtoriksi 1967.
Työurallaan Jääskeläinen toimi Gulf Oilin kirjanpitäjänä 1959–1960, São Paulossa sijainneen Valmet do Brasilin talousjohtajana 1960–1962, Valmet oy:n liikelaskentapäällikkönä 1963–1967. Kauppakorkeakoulun liiketaloustieteen opettajana hän työskenteli vuodet 1966–1968 ja Virginia Polytechnic Institute and State Universityn professorina 1968–1969. Sitten Jääskeläinen palasi Kauppakorkeakouluun liiketaloustieteen apulaisprofessoriksi 1969–1970 ja liiketaloustieteen professoriksi 1970–1976. Hän siirtyi liike-elämän palvelukseen Valmetin talousjohtajaksi ja varatoimitusjohtajaksi 1976–1983. Seuraavaksi Jääskeläinen palasi Kauppakorkeakouluun kansainvälisen keskuksen johtajaksi 1983–1992 ja toimi kansainvälisen yritysrahoituksen professorina 1986–1996, toisena vararehtorina 1990–1992 ja kauppakorkeakoulun rehtorina 1992–1996.
Keltanokkakotinga
Keltanokkakotinga ("Carpodectes antoniae") on kotingojen heimoon kuuluva varpuslintu.
Keltanokkakotingaa tavataan Costa Ricassa ja Panamassa. Sen kannaksi arvioidaan 250–999 yksilöä. Laji on vähentynyt elinympäristöjen tuhoutumisen takia, ja se on luokiteltu erittäin uhanalaiseksi.
Timo Jääskeläinen
Timo Jääskeläinen (s. 1953) on filosofian tohtori ja Itä-Suomen yliopiston fysiikan professori. 
Hän on ollut Suomalaisen Tiedeakatemian jäsen vuodesta 2007. Hän on Itä-Suomen yliopiston fysiikan ja matematiikan laitoksen johtaja.
2,2,4,4,6,8,8-heptametyylinonaani
2,2,4,4,6,8,8-heptametyylinonaani eli isosetaani on hyvin haarautunut alkaani. Sitä voidaan käyttää 1-metyylinaftaleenin sijasta määritettäessä polttoaineen setaanilukua. Isosetaani on heksadekaanin eli setaanin isomeeri.
2,2,4,4,6,8,8-heptametyylinonaanin kemiallinen kaava on CH, moolimassa 226,441 g/mol, CAS-numero 4390-04-9 ja setaaniluku 15.
Varjokotinga
Varjokotinga ("Cephalopterus glabricollis") on kotingojen heimoon kuuluva varpuslintu.
Varjokotingaa tavataan Costa Ricassa ja Panamassa. Sen kannaksi arvioidaan 1 500–3 800 yksilöä. Laji on vähenemässä elinympäristöjen tuhoutumisen takia, ja se on luokiteltu erittäin uhanalaiseksi.
Varjokotinga pesii vanhoissa subtrooppisissa metsissä 800–2 100 metrin korkeudella merenpinnasta. Pesimäkauden jälkeen se siirtyy alemmaksi.
Ain Kaalep
Ain Kaalep (s. 4. kesäkuuta 1926 Tartto, Viro) on virolainen kirjailija ja kääntäjä. Hänen runonsa ovat viileän älyllisiä. Hän käyttää usein klassisia muotoja ja kulttuurihistoriallisia aiheita. Käännösvalikoimassa "Peegelmaastikud" esitellään eurooppalaisia klassikkorunoilijoita antiikista nykyaikaan.
Kaalepin poika on poliitikko Ruuben Kaalep.
Käpyröyhelökotinga
Käpyröyhelökotinga ("Cephalopterus penduliger") on kotingojen heimoon kuuluva varpuslintu.
Käpyröyhelökotingaa tavataan Kolumbiassa ja Ecuadorissa. Sen kannaksi arvioidaan 10 000–19 999 yksilöä. Laji on vähentynyt elinympäristöjen tuhoutumisen ja metsästyksen takia, ja se on luokiteltu vaarantuneeksi.
Kaamasjoki
Kaamasjoki on joki Inarin Lapissa. Sen pituus on noin 90 km. Se saa alkunsa Muotkatuntureilta, ja se laskee Mutusjärveen. Sen suurimmat sivujoet ovat Kielajoki ja Syysjoki.
Hitit (PMMP)
Hitit on PMMP:n 29. marraskuuta 2013 julkaistu kokoelma, joka päättää yhtyeen uran. Kokoelma sisältää yhden uuden kappaleen "Valloittamaton" sekä yhtyeen suurimmat hitit. Kokoelmalla on mukana myös DVD, jolla on muun muassa yhtyeen keikka Tavastia-klubilta elokuulta 2010.
Albumi nousi Suomen virallisen listan sijalle 16.
Runa Cronström
Runa Boel Marianne Cronström (27. maaliskuuta 1915 Vaasa – joulukuussa 1994 Uppsala, Ruotsi) oli suomalainen keramiikkataiteilija ja ruotsin kielellä kirjoittanut nuortenkirjailija.
Cronströmin vanhemmat olivat metsänhoitaja Eric Wilhelm Cronström ja Ella Helena Cronström. Hän opiskeli 1930-luvulla Helsingissä Taideteollisuuskeskuskoulussa. Cronström kirjoitti näihin aikoihin myös kolme ruotsinkielistä tyttökirjaa.
Cronström meni naimisiin 1944 ja muutamaa vuotta myöhemmin hän muutti Karlskronaan Ruotsiin jossa hän toimi Karlskronan posliinitehtaassa muotoilijana ja posliinimaalarina aina tehtaan sulkemiseen saakka 1968. Tämän jälkeen Cronström muutti Röbon kylään Uppsalan lähelle.
Kaisa Kantola
Kaisa Karoliina Kantola (s. 1. maaliskuuta 1915 Marttila) on suomalainen runoilija.
Kantola väitteli 1972 tohtoriksi Turun yliopistossa, väitöskirja käsitteli Aaro Hellaakosken runoutta.
Suomen Liikemies-Yhdistys
Suomen Liikemies-Yhdistys on suomalainen 29. marraskuuta 1896 perustettu järjestö, joka pyrkii ajamaan liike-elämän ja yrittäjien etuja. Yhdistys perusti aikanaan Kauppalehden ja oli mukana vaikuttamassa muun muassa Kauppakorkeakoulun perustamiseen.
Yhdistys valitsee vuosittain ”Vuoden liikemiehen”. Tuoreimpia valintoja ovat olleet Anne Berner (2009), Juha Nurminen (2010), Jukka Roiha (2011), Johanna Ikäheimo (2012) ja Fred Larsen (2013).
Hautausapu
Hautausapu eli armovuodensäästö tarkoitti Suomessa kuolleen virkamiehen leskelle maksettavaa rahaa. Järjestelmä lakkautettiin 1920-luvulla.
Jokaiselta vakinaiseen valtionvirkaan nimitetyltä miespuoliselta virkamieheltä kannettiin hautausapua varten puolet yhden vuoden vakinaisesta palkasta.
Sellaiselta henkilöltä, joka ensimmäisen kerran tuli vakinaiseen virkaan, pidätettiin puolet palkan määrästä 12 ensimmäiseltä kuukaudelta. Jos virkaan nimitetyllä oli ennen sellainen virka, joka tuotti osallisuuden siviilivirkakunnan leski- ja orpokassaan, häneltä pidätettiin koko palkka kuuden ensimmäisen kuukauden ajalta, mutta hän sai takaisin sen armovuoden säästön, joka häneltä oli entisessä virassa pidätetty.
Sen puolen vuoden palkan, joka virkamieheltä oli armovuodensäästönä pidätetty, saivat virkamiehen kuoltua hänen leskensä ja perillisensä niin sanottuna hautausapuna leski- ja orpokassasta. Hakemus lähetettiin valtiovarainministeriölle. Armovuodensäästöä ei saanut ottaa kuolinpesän velkojen suoritukseksi.
Vuonna 1926 lakkautettiin asetuksella siviiliviraston leski- ja orpokassan oikeus kantaa armovuoden- eli hautausapusäästöä.
Ryyppy (kappale)
"Ryyppy" on country-artisti Stigin toinen single hänen kolmannelta studioalbumiltaan "Puumaa mä metsästän". Sen julkaisi The Fried Music albumin toisena singlenä 26. maaliskuuta 2012. Viisi päivää varsinaisen singlen julkaisun jälkeen kappaleesta julkaistiin myös "Hevoshullu Remix" -nimeä kantava versio. Kappale pääsi singlelistalla 9. sijalle ja latauslistalla 16. sijalle.
Yrjö Raivio
Yrjö Albert Raivio (8. toukokuuta 1915 Virrat – 19. kesäkuuta 1997 Kitchener, Kanada) oli suomalainen kirkkoherra, filosofian lisensiaatti ja kirjailija.
Raivio toimi vuoteen 1990 saakka Kanadassa suomalaisten seurakuntien kirkkoherrana.
Kaaranneskoski
Kaaranneskoski on Aavasaksa Oy:n tytäryhtiön Länsi-Lapin Voima Oy:n rakentama vesivoimalaitos Pellossa Tengeliönjoessa Vähän-Vietosen ja Miekojärven välillä. Aavasaksa Oy:n koko omaisuus myytiin vuonna 1980 juuri perustetulle Tornionlaakson Voima Oy:lle. Sen omistavat puoliksi Tornionlaakson Sähkö Oy ja Pohjolan Voima Oy.
Voimalaitos valmistui vuonna 1954, ja se peruskorjattiin vuosina 2009-2010. Sen putouskorkeus on 16 metriä ja teho 3 MW.
U.K. (albumi)
UK on saman nimisen yhtyeen esikoisalbumi, joka julkaistiin vuonna 1978. Sillä soittaa King Crimsonin entisiä jäseniä. Levy-yhtiönä toimi E.G.ja Polydor. Kahdesta albumin kappaleesta, "In the Dead of Night" ja "Mental Medication", tehtiin leikatut versiot singlejä varten.
RF-liitin
RF-liitin on korkeataajuisen radiosignaalin kytkemiseen tarkoitettu elektroniikkaliitin. RF-liittimiä käytetään antennien liittämiseen radiolähettimiin ja -vastaanottimiin sekä joskus radiosignaalin viemiseen laitteilta toisille. RF-liittimillä kytketään yleensä koaksiaalikaapeleita, joissa on sisäjohdin johtavan vaipan sisässä.
Lautasventtiili
Lautasventtiili on sienen muotoinen venttiili, joka liikkuu putkimaisessa venttiilinohjaimessa. Varren päässä olevan lautasen reunat tiivistyvät venttiilinistukkaa vasten venttiilin ollessa kiinni. Lautasventtiileitä käytetään käytännössä kaikissa nelitahtimoottoreissa avaamaan ja sulkemaan imu- ja pakokanavat.
Lautasventtiili on toiminnaltaan erilainen verrattuna esimerkiksi liukuventtiileihin. Avautuessaan lautasventtiili liikkuu kohtisuoraan poispäin venttiilinistukasta, joten näiden pintojen välillä ei tapahdu liikettä. Tästä seuraa se, että venttiili ei tarvitse voitelua toimiakseen. Lautasventtiilin muoto ja sijainti sylinterinkannessa aiheuttavat sen, että sylinterissä palamisen aikana oleva korkea paine auttaa venttiiliä tiivistymään venttiilinistukkaa vasten. Venttiilin tiivis sulkeutuminen on tärkeää koska se edesauttaa lämmön siirtymistä venttiilistä sylinterinkanteen.
Polttomoottorissa on venttiileitä kahta eri tarkoitusta varten. Imuventtiilit avautuessaan päästävät uuden polttoaine/ilma seoksen imusarjasta sylinteriin (pois lukien diesel-moottori jossa polttoaine suihkutetaan suoraan sylinteriin). Pakoventtiilit päästävät sylinteristä palaneen seoksen poistumaan pakosarjaan ja siitä edelleen pakoputkistoon.
Venttiilinvarren ympärillä oleva jousi pitää venttiilin suljettuna, kunnes nokka-akselin nokka työntää venttiilin auki, tavallisissa moottoreissa tämä toimii hyvin, mutta nopeakierroksisissa moottoreissa venttiilin ja jousen massa sekä venttiilijouseen syntyvät resonanssit saavat venttiilin kavitoimaan, jolloin se ei ehdi sulkeutua. Tilanne voidaan korjata käyttämällä jäykempiä jousia, kahta sisäkkäistä jousta, jotka eliminoivat toistensa resonanssit, tai erilaisia venttiilikoneistoja.
Nykyaikaisissa moottoreissa on yleensä kaksi imu- ja kaksi pakoventtiiliä jokaista sylinteriä kohden.